الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد ما زلنا نتكلم في آآ سلسلة اساسيات الطريق الى الله
امور ينبغي ان تكون اساسيات في اي واحد بيدعي الالتزام او يدعي ان انا مم خلاص انا بقيت ملتزم انا بدأت الطريق. ثم تجد هناك خلل شديد في مسألة معينة وهي من الثوابت. يعني ما ينفعش واحد يبقى ملتزم
ما بيعملش الحاجة ديت. المرة اللي فاتت اتكلمنا عن حسن الخلق كشيء اساسي في اي واحد عايز يبقى ملتزم بجد لازم يتكلم في المعاملة وفي الاخلاق تعامله مع اخواته في اهله تعامله مع الناس في الشارع في سلوكه في كلامه في اخلاقه آآ عموما ده شيء بديهي ليس الالتزام مجرد الصلاة والصيام
وهزه الاشياء. قلنا في اخر الدرس ان احنا اهم الدرس ده لو حبينا نطبقه فالتطبيق العملي بتاعه اهم شيء يكون مع اه ومع الاب والام. ده اهم تطبيق للدرس الماضي. وقلنا ان احنا المرة اللي جاية نتكلم بقى نركز على قضية التعامل مع الوالدين
التعامل مع الوالدين على اعتبار ان ديت مشكلة بتقابل اي اخ حديث الالتزام. اول ما بيلتزم بيبتدي يحصل آآ مشكلة في البيت دايما في العادة بيحصل مشكلة في البيت. ليه بتحصل المشكلة ديت؟ هي دي القضية اللي احنا عايزين نناقشها ايه؟ نناقشها النهاردة. ليه دايما بيحصل مشكلة مع الاب والام بعد الالتزام بعد
الاخ يبدأ ينتظم في الدروس في المساجد يربي لحيته او الاخت مسلا لبست نقاب راحت دار بدأت تحفظ قرآن ما شابه زلك يبتدي دايما يحصل صدام عائلي عنيف. رغم ان الولد ده كان محبب الى ابيه قبل كده. البنت دي كانت يعني كانوا بيحبوها في البيت جدا. ايه اللي خلى المشاكل تبدأ؟ وازاي انا اتعامل مع
المشاكل ديت اللي في الغالب بتحصل في كل بيت بدأ في واحد يلتزم او بدأت في واحدة تلتزم. لازم الاول نقسم نقسم الموضوع انا بحب انتم عارفين الايه الشجريات دي انا ايه بحب الموضوع دوت. احنا هنفترض الاول ايه كل الحالات في الاخر هنمسك حالة واحدة يعني
اول حالة ان انت التزمت واصلا اهلك كانوا ملتزمين. وهم كان حلم حياتهم انك انت ايه تلتزم. فالحالة دي ايه؟ خالص مية مية دي حالة مسالية اصلا احنا مش بنتكلم ايه؟ مش بنتكلم عليها يعني. لان دي حالة مسالية ان اصلا اهلي ملتزمين المشكلة كانت فيك انت
يعني هم اصلا بيتحايلوا عليك عشان تبقى ملتزم فربنا هداك وبقيت ملتزم. فانت كده في اللزيز كده الكلام مش مع الحالة ديت. الحالة الاولانية دي نادرة طبعا. الحالة التانية اهل مش ملتزمين. بعد ما انت التزمت سبحان الله حبوا الالتزام عادي جدا والتزموا. ودي طبعا حالة مثالية مش ده
ده موضوعنا. الحالة اللي بعد كده لا انت التزمت هم ما التزموش. انت الوحيد الملتزم في البيت. هم بقى عادي عندهم الزنوب العادية بتاعة اي حد ما بيصلوش الفجر احيانا بيتفرجوا على التليفزيون بيتفرجوا على الافلام الحاجات اللي هي المعروفة يعني. فهم في عرف الناس مش ملتزمين او في عرف الملتزمين في خلل في البيت
في آآ الاب في الام هم مش وحشين قوي يعني مش مش مخدرات لأ. بس يعملوا الحاجات الغلط اللي الناس كلها بتعملها. فاحنا مجازا بنسميهم يعني مش ملتزمين اوي يعني تمام؟ هو التزم والبيت فيه مشاكل انتم بتلبس ضيق والدته بتلبس مش عارف ايه والده بيشتم بيشرب سجاير حاجات العيل الموجودة في كل بيت
طيب احنا هنفترض وده العادي الاخ بيلتزم في اسرة في العادة ما بتكونش قوي عندها كل ملامح الالتزام. الاسرة دي بعد ما هو التزم ما التزموش ما تتأسروش به او لسه الموضوع مؤقتا يعني ما تأثروش به. هنقسم الموضوع ده لايه؟ لقسمين. القسم الاول ان هو ما التزموش لكن هم محبين لالتزامه
هم عارفين ان هم غلط وعارفين ان ابنهم صح او بنتهم صح. وهو الراجل ده اختار طريق ربنا. وهو يستحمل اختياره وهو يعني يعني قد الموضوع يا ابني انت اللي اخترته ده لو
انت اخترت الطريق دوت شايف ان كده صح. ربنا يقويك ويسهل لك واحنا معك يعني. ومش هنمنعك من حاجة طالما انت شايف ان كده خير ربنا ربنا يوفقك واحنا مش هيضرنا في حاجة التزامك احنا مبسوطين انك انت بقيت كويس. ده برضو الحالة دي حالتك جيدة موجودة ممكن تكون موجودة مش نادرة. في الحالة دي موجودة
الاهل بيفرحوا ان ابنهم مات اهتدى. قال لك احسن ما يبقى صايع وبتاع. خليه يبقى ملتزم. مش مهم. بس هم في نفسهم يعني لسه القرار ده بالنسبة لهم صعب. فالحالة دي لو موجودة
كويس جدا كويس دي حالة موجودة ممكن تبقى موجودة لزلك دي مش مشكلتنا برضو المشكلة ديت سهلة ان الاهل ما التزموش اه لكن هم مش معادين مش بيعادوك هم محبين لالتزامك. ويتمنوا في قلوبهم يبقوا زيك بس هم مش هياخدوا القرار ده بسهولة
يفضل لنا الحالة ان هم انت التزمت في اسرة مش ملتزمة وهم ما التزموش لكنهم معادين بقى. بدأوا يعادوا الايه؟ الالتزام دي الحالة اللي احنا عايزينها نوصل لها. المعادي للالتزام دوت
هنطلع منه ايه؟ فرعين برضو. الفرع الاول ان هو معادي بسببك الفرع التاني ان هو معادي مش بسببك. خلينا نمسك مش بسببك ده عشان ده ساهل يعني. او يعني مش هنتكلم عنه كتير
مش معادي من غير سببك يعني ايه بيعادل التزام مش بسببك؟ هو اصلا عنده خلفية عن التزام سيئة الاعلام خوفه اوي من الناس الملتزمين دول الملتحين الدروس المساجد عنده اصلا مشكلة في دماغه في الفكر عنده مشكلة هو بيكره
التدين بسبب الاعلام. هو بيحب ربنا على فكرة احنا بنفترض في كل ده ان ما فيش حد ما فيش حد بيكره ربنا والا ما يبقاش مسلم يعني. او بيكره الدين مسلا ده نادي يعني
يعني يكاد يكون غير موجود في المسلمين لكن هو بيكره السورة دي بيعتقد ده مش الدين هو ده مش الدين اصلا اللي انت بتعمله ده مش الدين هو اصلا عنده فهم خاطئ اصلا
وده من خارج عنك يعني انت التزمت وهو والدك كده ووالدتك كده هم فاهمين الدين غلط شايفين ده مش من الدين. الدين هو اللي احنا بنعمله وخلاص. باخطائنا بعملنا هو ده الايه؟ الدين الوسطي وده الصح. اي حاجة بعد كده تبقى تشدد. وبعد كده الموضوع بقى بيخش في خطر
وانت كده يا ابني هتعمل لنا مشاكل وهتعمل لنا مصايب. ويبتدي يحاربك بسبب وهو بيتفرج الصبح بالليل على الاعلام ويشوف بقى الايه الكلام على الملتزمين والكلام على يعني الاسلام والاسلاميين. وابتدي بقى حالة الرعب اللي بتحصل له في التليفزيون دي. ويبتدي يشوفه في حضرتك بقى اقول ايه. خلقتك وتطلع
وشه هيعمل ايه يا عم افرغ فيه كل الطاقة اللي خدها في الايه؟ في الاعلام ديت. ده بقى امره ايه؟ يعني هنتكلم عنه برضه. بس انا مسلا السبب التاني ان هو يكون آآ يعني هو شوية هو ما عندوش صورة مشوهة لكن هو عنده ارتباط بين الالتزام والبلاء
وهو ايمانه ضعيف يعني خايف عليك. فهو دي مشكلته مع الالتزام. هو هو بيحق الالتزام عنده هو مش مشوه يعني. بس هو خايف عليك. هو بيخاف عليك فقال لك لا يا ابني هتلتزم هتجيب نفسك مشاكل يا ابني تجيب لنا مشاكل وبتاع فهو مش عايزك تروح المساجد مش عشان التزام وحش او الملتزمين دول فيه صورة مشوهة عنده
هو شايف ان الموضوع ده طريق خطر في تهديد عليك او تهديد على الاسرة او او او فهو خايف عنده خوف يعني ده يدل على ضعف ايمانه. في العادة احنا قلنا الاسرة مش ملتزمة فطبيعي ان هي تكون ضعيفة
الايمان فهي مش قادرة تستحمل يعني ما عندهاش تعداد تتحمل تبعات ما عندوش استعداد يسمع ان ابنه مسلا وقف في لجنة ولا ولا ولا استعملوا له استدعاء في امن الدولة
بيسلموا عليه حتى بس مش مش هيأزوه ولا حاجة. لأ ما عندوش استعداد يعني آآ آآ حد حد يشتم بنته مسلا في الطريق بسبب لبسها او بسبب يعني التزامها ما عندوش استعداد حد يقطمه ان ابنك عامل كده ليه في نفسه بنتك عاملة كده ليه في نفسها وما عندوش استعداد يستحمل اي حاجة. فهو هيحاربك مش عشان بيكره الدين ولا الالتزام
الصورة مشوهة بس هو ضعيف ايمانه. ده قلنا ده مش بسببك برضو دي حاجة خارجة عن خارجة عن ارادتك يعني. او يكون سبب تالت. السبب ان هو اصلا تعامل مع نمازج مشوهة من الملتزمين
ربنا ايه ابتلاه بواحد بقى ايه بيدعي الالتزام شيخ نصب عليه بقى واحدة شكلها ملتزم شتمته في الشارع بتاع المهم من ساعتها هو بيكره ملامح الالتزام دي خالص. فلما شاف ابنه كده او بنته كده بدأ يتعفرت ومش عايزك تبقى شبه الناس ديت. هو بقى مش رابطها بالدين خالص. هو شايف ان الشكل
كل ده بيفكروا بفلانة او فلانة او بتاع هو بيبتدي يعادي الهيئة عموما علشان الموضوع ده بالنسبة له عنده تاريخ اسود في التعامل مع النمازج ديت هو قدره كده يتعامل مع واحد او اتنين بالشكل ده ما نساهمش طول عمره. دي دي المسألة هنتكلم برضو عنها. يعني الكلام اللي هقوله في الناحية التانية هيعالج
الاولانية. اللي هي معادي بسببك بقى يعني معادي من غير سببك دي انت مش تقدر تحلها يعني حاجة خارجة عن ارادتك يعني. لكن انا كلامي كله في الحتة ديت بقى. طب والحتة التانية ما هي
اللي هقوله هنا هينفع هنا اللي هقوله في في دي هينفع في دي. لان انت هتحل كل المشاكل دي بنفسك. لانك انت هتبقى جزء من المشكلة يعني لو كان عداهم الالتزام بسببك انت
يعني هو في الاصل كان عادي ما عندوش مشكلة مع التدين. وعادي ما عندوش مشكلة انك انت ملتزم رح المسجد يا عم ان شاء الله يا ربي. دقنك اعمل اللي انت عايزه
بس هو انت اتعاملت غلط بقى في البيت فاديت انطباع سيء جدا عن الالتزام من اول يوم فهو اول يومين بدأ يصطدم معك مرة في التانية في التالتة راح بدأ الحرب. هو كان ما كانش ناوي يبدأ الايه؟ المعركة دي خالص. لكن حصلت حاجات منك
سببت ان المعركة بدأت ودي النقطة الاساسية اللي انا عايز اركز عليها النهاردة. لان دي اللي في ايدك لا يكلف الله نفسا الا ايه؟ انا ما اقدرش اغير الاعلام ما اقدرش اغير المزيعين. ما اقدرش اغير
النماذج المشوهة اللي في الشارع لكن انا اقدر اغير سلوكي انا نفسي انا. ايه هي الحاجات؟ اللي ممكن الملتزم يعملها غلط بيته مع اسرته تؤدي الى العداء دوت. لان في الغالب يا اخواننا على فكرة الحتة اللي انا هتكلم فيها هي دي الغالب اصلا. هي دي الغالب
غالب الشكاوى بتدور ورا الاخ تلاقيه هو عنده مشكلة اصلا في البيت. هو عنده مشكلة في التعامل مع اهله. وبالتالي هو اللي سبب العداء ده. ويبتدي بقى يتهمهم هم بقى بيحاربوني
بيقولوا لي بيقولوا لي ما تروحش الدرس. تقعد تنكش انت تلاقي هو عنده مشكلة في التعامل هو عنده مشكلة في التعامل مع الاب والام. لزلك قبل ما نبدأ نقف وقفة لطيفة كده مع آآ اشياء من كلام السلف رحمهم الله
نقي قيل ورد عن موسى عليه وعلى نبينا الصلاة والسلام انه رأى رجلا عند العرش رابطا بمكانه من الله. فسأل عنه قالوا نخبرك بعمله؟ قال اخبروني قال لا يحسد الناس على ما اتاهم الله من فضله. ولا يمشي بالنميمة ولا يعق والديه. ولا يعق والديه. قال بعض العلماء
من وقر اباه طال عمره ومن وقر امه رأى ما يسره ومن احد النظر الى والديه عقهما وقال ابن عباس ما من مؤمن له ابوان يصبح ويمسي وهو محسن اليهما الا فتح الله له بابين من الجنة. بابين من الجنة. لزلك كان السلف لو واحد فيهم مات له ابوه ولا امه
وكان يبكي بكاء رهيب جدا. كما ورد زلك عن يعني لما ماتت ام اياس بن معاوية اياس بن معاوية لما مات ام بكى بكاء رهيب جدا. فالناس مش متعودين منه على كده
كده متعودين منه على الجلد يعني. هو كان بيموت له قريب بيموت له بتاع بيلاقوه جامد يعني. فقالوا له يعني النهاردة بالزات انهيار غير عادي يعني فقال كيف لا ابكي؟ وقد كان لي بابان مفتوحان الى الجنة. والان اغلق احدهما
اغلق احدهما ما ابكيش ازاي ؟ هي مش مسألة ام ده انا كنت شايف الام دي كنز انا عايش قاعد انهل منه وقاعد اخد منه ماتت الام من لي بعد الام؟ من لي بعد الام؟ كذلك فعل رفاعة ابن اياس لما ماتت امه فقال له قيل له لما
ما تبكي قال وكيف لا ابكي وقد اغلق عني باب من ابواب الجنة. النصيحة الانسان يغتنم هذه الابواب قبل ان تحرم منها هم عن قريب سيموتون شئت ام ابيت تنهل
من هذين البابين قدر ما تستطيع انهم لن يبقيان لك وقال كعب ان الله ليعجل هلاك العبد ازا كان عاقا لوالديه ليعجل له العذاب ليعجل له العذاب. هل الواحد فينا
شايف ابوه وامه من ساعة ما التزم شايفهم كده شايف ان هو بعد ما التزم فهم القضية ديت فبدأ يتعامل مع بومه على انه بيتعامل مع بابين من الجنة. مع كنوز
قاعدين معي في البيت كنوز قاعد ياخد منهم على قد ما يقدر قبل ما يموتوا. يا برهم وياحسن اليهم بيبتدي يتعامل بالنزرة دي لا هي المشكلة ان الاخ لما بيلتزم يبتدي يتعامل مع بومه على انهم اعداء
ان هو اصلا بيفترض ان هم هيعادوني ده اساسي ده ده اللي هيحصل هو متربص بهم. وعارف ان اول ما انا اقول التزم من هنا يبتدي ايه؟ ليه؟ وفين ومين وبتروح مع مين
بتمشي مع مين وبتكلم الناس دي. فيبتدي هو نفسيته عدائية خلاص وابتدأ يتعامل معهم على ان هم بقى ايه معادين. الناس دي منافقين. الناس دي مش فاهمين الدين صح. الناس دي عندها
آآ خلل في الالتزام بيبتدي يتعامل معهم على ان دول يعني ايه ما بيفهموش حاجة ان دول جهلة ان دول ايه مساكين والكلام ايه والكلام دوت. فتخيل واحد من النفسية دي اصلا
ملتزم هو بيبتدي ملتزم يعني هصلي يعني هصوم يعني هعمل ورد يعني قرآن يعني طلب علم ابويا وامي دول جهلة وعندهم مشاكل وعاملين مشاكل طول النهار ويعني شكلهم كده منافقين. تخيل واحد من النفسية دي بيتعامل مع اهله من بعد الالتزام
كل ما يكلموه كلمة طبعا بيهيج بقى الدنيا دي بتتأكد عنده ان هم كده تمام؟ فهو اصلا مش شايف ان الوالدين دول اصلا عبادة ولا بر والكلام ده مش موجود عنده. هو مش شايف الابواب دي خالص الكلام بتاع السلف هو ده مش في حساباته على
اطلاق زلك هو الانطلاقة اصلا في الالتزام غلط ان هو ما مش شايف ان الكلام مع الوالدين كلام حساس جدا. وان ممكن غلطة بس مع الوالدين تقضي على كل دينك. على كل
كل التزامك لا ينفعك عمل مع الله سبحانه وتعالى. وممكن العكس حسنة واحدة مع الوالدين تنقلك نقلة لا يعلمها الا الله. بل تشيل حاجات كتير جدا من الحاجات الغلط اللي انت بتعملها. حتى لو مش ملتزم اصلا. ايه رأيك بقى؟ احد مشايخنا بيحكي في رحلة عمرة
فبيقول جون جينا في ليلة سبعة وعشرين في رمضان. رمضان ليلة سبعة وعشرين اللي هي غالبا بتكون ليلة القدر. ليلة سبعة وعشرين. بيقول بعد التراويح ما خلصت راح الراجل قال صلاة جنازة اثابكم الله. جنازة بعد التراويح. مش متعودين هم بعد التراويح يبقى فيه جنازة
فبيقول فايه قال الصلاة على الرجل يرحمكم الله. الشيخ اتجن قال من هزا الرجل رجل واحد واحد بس في ليلة سبعة وعشرين يموت. ويتصلى عليه في الحرم بعد صلاة التراويح واحد
يقول مين ده؟ مين ده؟ اللي ربنا اختاره دونا عن اهل الارض. المفروض في الحرم بيموت بالعشرة وبالعشرين في الصلاة الواحدة يتصلى على عشرة عشرين ده العادي. واحد رجل واحد وفي ليلة سبعة وعشرين ليه
المهم طالع يتجنن من الحرم. قابل واحد قال له عارف مين اللي صلوا عليه النهاردة؟ قال له مين؟ قال له الحاج فلان اللي معنا في العمرة. قال له يا نهار ابيض! فلان معنا في العمرة
بيقول في دماغي لفت. قال لي قال ده كان بيشرب سجاير. هتجنن. الراجل عادي ما فيهوش اي حاجة بيصلي زينا ويصوم زينا وبيشرب سجاير اشمعنى ؟ هيقول بدأنا ندور وراه بقى. الراجل ده بيعمل ايه ؟ بيقول دورنا وراه لم نجد له اي عبادة الا هزه العبادة فقط. كان بارا بامه
جدا كانت امه لو طلبت اي شيء يجيبه لها ولو من اخر الارض وكان ملازما لها مقبلا لاقدامها. وكان رهيب جدا في بئر الام. حتى امه مرة لمحت كده ان هي عايزة حزاء. حزاء تلبسه. بيقول
اشترى لها الحزاء ورجع وحط دماغه على الارض وحط الحزاء فوق دماغه وقال لها خدي يا امي وخليها تاخد الحزام من فوق دماغه هو ده هو ده السر. رغم انه بيشرب سجاير
بس شوف الحركة دي مع الام ممكن مسحت كتير قوي من حاجات كان بيعملها غلط ما بالك لو هو ملتزم بقى اصلا يحصل ايه بقى؟ يعلى فين ده بقى؟ ازا كان واحد يعني ايه؟ نص نص وحركة مع امه علت قوي معه كده لدرجة ان هو بيصلي عليه في الحرم
رحلة تانية برضه كان اخوه من العامرية راحوا ودي صورة انتشرت على الفيس عارفين الاخ اللي مات ساجد بعد صلاة العصر في في المدينة كانت الصورة دي من عدة اشهر. ده واحد
اسكندرية من العامرية وكان طالع مع رحلة انهاي رحلة من اخوانا. الناس مش مصدقين بيقولوا صلوا معه الضهر رجع راح العصر. فين يا عم فلان؟ لا هم لقوا صورته على الفيس. هم
الرحلة شافوه على الفيس قبل ما يعرفه. من سرعة النقل الخبر بيبص على الفيس فلان مات بيقول ايه ده! مش ده فلان اللي كان معنا في الاوضة؟ قال له اه والله ما هو فلان. راحوا
صلوا عليه وادفنوا بتاع قال له ايه السر اللي وراء الشخص ده؟ لم يجده برضو الا المسألة ديت. كان بارا جدا بامه سمعوا بقى حكاويه بقى عن امه بعد كده. بعد ما ما مات عرفوا كان بيعمل ايه مع مع ايه مع امه. ربنا اختاره يموت بعد صلاة العصر ساجد في الحرام
انا عايز اقول لك ان هي حاجة بسيطة كده مع الوالدين. تعليك قوي تدمرك قوي لازم تحط التصور ده التزامك ما ينفكش عن الوالدين ابدا. لزلك احنا بنعتبر ده من الاساسيات
طيب خلينا نقول اسباب انت ممكن تكون جزء منها. واحد انك انت من ساعة ما التزمت وانت في تدهور في الدراسة فشل دراسي زاهر عليك. فيه ارتباط وسيق بين الفشل الدراسي
وبين طلب العلم الجديد بقى. وحرصك على طلب العلم والمسجد والاخوة والدروس والاخوة والدروس والمسجد والشيخ. الحاجات دي شغالة طول النهار والدراسة فشل فشل فشل. طبيعي ان اهلك يعادوك. يكرهوا التزامك. ومش عايزين حد يلتزم من اخواتك ولا عايزين حد يبقى زيك
بسبب اللي هم شافوه منك كنت كويس في الدراسة فشلت ومن ساعة ما التزمت واضح جدا الارتباط الشرطي بين التزامك وبين فشلك في الدراسة. وده مشكلة فيك انت. ليه عملت كده فيهم؟ ليه تفتنهم؟ ليه
جبت لهم الازمة ديت دي مشكلة انت السبب فيها المفترض لما تلتزم تتوقع حاجة زي كده التزامك هيأثر في الوقت اكيد لان انت دلوقتي بتطلب علم بتاع فيبتدي ان انت لازم تعمل موازنة او تقلل من نومك او تشد شوية في الدراسة علشان هم مستنيين اليوم دوت
لازم تبقى زكي. هم مستنيين هم ممكن احنا قلنا الاهل في الاول هيعدوها. بعد كده هيستنوك بقى شوفوا النتيجة هتطلع ايه. اول ما النتيجة تطلع هيسيبوك يا حيبتدي الحرب عليك. فكان لازم تبقى زكي
تبقى عارف ان هم مستنيين نتيجتك في الدراسة. فلازم بعد ما تلتزم تشد حيلك اوي. في الدراسة يمكن اكتر من الاول. ويمكن لو انت كنت فاشل تبقى ناجح بقى ولو كنت ناجح تبقى ناجح اوي. او على الاقل لو ناجح ما تنزلش عن المستوى اللي انت معودهم عليه. والا على طول هيحاربوك. آآ بص ساعة ما رحت المسجد بص واقول لك ايه
لا مسجد ولا دروس ولا بتاع. اقعد بقى ركز في مزاكرتك شوية طيب انت الخلل التاني ان انت اصلا بتتعامل مع مزاكرة على انها هي ايه؟ الدنيا بقى. خلاص الاخ التزم بقى. واحنا دلوقتي ايه المزاكرة دي دنيا. انا عايز بقى فقه وعقيدة
واحفز قرآن وامش مع المشايخ وامش ورح مع الاخوة وتعالى مع الاخوة. مش مهم الدراسة دي نزهت فيها. ليه دنيا بقى ازهد في الدنيا. ده ده غباء غير عادي يعني. ليه؟ لان انت ليه مش مفترض ان المزاكرة دي عبادة
عبادة ايه يا عم الشيخ؟ الفيزيا دي تدخل النار اصلا. عبادة ايه دي؟ يعني اتعبد ازاي انا بالكيميا يعني؟ اعمل لها ايه يعني ورد طب ما ايوة ما هي عبادة مش عبادة في زاتها عبادة للنية اللي انت حاططها فيها. انت لو ناوي بالمزاكرة دي انك انت تبر اباك وامك مسلا
انت ناوي كده. ناوي ان انت لما لما تزاكر يشوفوك يفرحوا ويتبسطوا يشكروك. يدعوا لك مش دي نية كويسة ؟ انت ناوي انك انت تسبت نفسك في الالتزام. انت اما تجيب درجة كويسة انت بتسبت نفسك. لانك انت بتمنع عن نفسك الحرب اللي هتحصل لو نتيجتك بقت كويسة. بتشتري
من الاخر انك انت اللي هتأزي نفسك بالدرجة ليه؟ بالدرجة الوحشة ديت. انت في مش جابوك وامك بقى بس لا ده في ناس كتير مستنيين اليوم دوت. عشان يشمتوا فيك. يقول لك بص
فلان من ساعة ما التزم وهو فاشل اهو في ناس مستنية العكس يقول لك هنشوفه لو حافظ على دراسته وتفوق انا نفسي التزم ابقى زيه. فما تبقاش فتنة للناس اللي ما كانش عايز يلتزم سبته واللي عايز
يلتزم خوفته. لأ انا عايزك تبقى اللي عايز يلتزم شجعته. قل لي خلي بالك انا يقول لك انت التزمت ازاي وجبت النتيجة ديت؟ انت ازاي جمعت بين الدراسة والمسجد الشيف اسأله كده لما الواحد يبقى متميز في الدراسة. ليه ما تبقاش انت؟ ليه تبقى فتنة للناس؟ مش فتنة لابوك وامك بس؟ والاب والام بيتعرضوا لضغط من الناس كلهم يقول لك
ابنكم كان كويس ويبتدي الناس بقى تديهم من ايه؟ من تحت لتحت. هم مش هيستحملوا. هيطلعوا كل ده عليك. طب ليه تعمل فيهم كده؟ يبقى لازم ايه؟ تتعبد بالمزاكرة. اطحن نفسك ايام الدراسة. تعال في الصيف اطحن نفسك طلب علم شرعي. اطحن نفسك مع الاخوة والاعمال الخيرية وكل حاجة. لكن في الدراسة اعمل موازنة
يعني مش هنضيع في الفروض خالص ولا هنعمل محرمات. لكن النوافل يعني بقدر ما تزودش اوي بحيس ان انت ما تجيش على المزاكرة قوي. اسمع درس دارسين والله لا اسمع عوض بدل درس في المسجد دارسين على النت عشان ما نستهلكش وقت. آآ ورد القرآن يعني آآ حفزك يقل شوية في الدراسة يزيد
شوية في الصيف قيام الليل يعني يبقى آآ توازن موازنة مش هتحرم نفسك من المستحبات لكن ما تبقاش انت بقى ايه مستهلك وقتك كله في اعمال تعتبر ان دي اعمال صالحة ومزاكرة دي يعني من اعمال الايه الكفار والمنافقين وده دنيا وما ينفعش ان احنا نزاكر. انت هتدمر نفسك بنفسك لما
تفشل في الدراسة لما تشوف السرور اللي على وجه ابيك وامك بعد ما تجيبي الدرجة الكويسة دي هتعرف يعني ايه عبادة. يعني ايه العبادة؟ العبادة انك انت تشوف البسمة على وش ابوك وامك. دي
اعظم عبادة. قال بعض السلف النظر الى الوالدين عبادة. النظر الى الوالدين عبادة. فما بالك بادخال السرور عليهم؟ احب الاعمال الى الله سرور على ايه؟ مسلم. كيف لو كان المسلم ده الاب والام؟ هم يفرحوا بك لما تبقى متفوق في الدراسة اكيد. طيب من الحاجات المشكلة اللي بتحصل ويبقى انت السبب
في ان اهلك يعادوا الالتزام. انك انت اول ما التزمت واتعلمت كلمتين في المسجد ابتديت انك انت تطلع كل الكلمتين دول عليهم في البيت. بدأت عرفت ان كزا حرام وكزا ما ينفعش وعرفت شوية احكام وشوية احاديس شوية ايات تطلع يا عيني ما تلاقيش زباين تكلمهم غير ايه غير الاتنين الغلابة اللي قاعدين في البيت دول. بابا
السجاير حرام. بابا التليفزيون حرام. ماما لبسك حرام. ماما البسي نقاب. طب بقول لك ايه لا مسجد يابا ولا شيوخ ولا طلب علم. اقعد هنا خليك هنا مع المنافقين والكافرين الله يكرمك. مش ناقصاك. ما هو ده الطبيعي انت متوقع
منه ايه؟ واحد دلوقتي كان امبارح هو ابوك. خد بالك؟ اقول لك قاعدة. لازم تبقى فاهمها. ابوك عمره ما هيبقى ابنك ابوك عمره ما هيستحمل انك انت تعلمه الا بقى لو كان واحد يعني بقى ايه قلبه ابيض خالص بقى
مش هستحمل انك انت النهاردة تبقى شيخه او استازه او انك انت تيجي النهاردة تقول له انت بتعمل حاجة غلط. هيستحملها من اي حد الا انت. ان هو معتبر ان هو ابوك. انا اللي باقول لك مش انت
بتقول لي انا اللي امرك مش انت اللي تأمرني. فلازم تراعي الحساسية دي. ممكن والدتك تستحمل منك. يعني يمكن. لكن والدك مش هيستحمل. طب انا اعمل ايه؟ اسيبهم على الغلط؟ لا. انا عايزك
بتتعمل بطريقة اشيك يعني مش هقول يعني ارفق بهم شوية. يعني ايه ارفق اعمل ايه؟ يعني بلاش الدخلة الجامدة دي. يعني بلاش تخشي بابا انت بتعمل حاجة حرام. يعني دي جامدة شوية عليه. يعني تجيبها بطريقة تانية. واخد بالك؟ يعني مسلا والدك ما بيصليش الفجر. مش لازم تقول له بابا انت بتعمل كبينة من الكبائر وانت اصلا فاجر وفاسق
ترك الصلاة في كفر وفي في خلاف كفره. ممكن تقول له يا بابا آآ انا نفسي اصحى الفجر انا الدنيا مكعبلة معي. ايه رأيك تصحيني تقول لوالدتك ماما بقول لك ايه ما تساعديني اصحى الفجر. عارف ان انت ما تصحيش بس معلش عشان خاطري تعالي على نفسك. انا هاظبط نبه بصي لو ما سمعتوش ايه زقيني كده بس. هتيجي بتايه
قاعد معهم مش كده ولا ايه؟ يعني بتبتدي انك انت تخلي موضوع اقتراحات يعني. اقتراحات آآ بابا انا نفسي انا اليومين دول يعني ربنا هاديني كده ربنا كارمني والحمد لله في حاجات كتير الصراحة كنت غلط بعملها بس مش عايز اقول لك عليها بس
المهم عايزك تساعدني انا في حاجة كده فاضلة وعندي مشكلة. ايه يا ابني؟ موضوع الافلام والمسلسلات ده الصراحة لما بشوفه الدنيا تبوز معي خالص. معلش عايز الزقة معي كده الله يكرمك. يعني حاول لو انا موجود
ما تساعدنيش على الموضوع دوت. انت ما تقولوش ان هو بيعمل حاجة ايه؟ غلط. انت هو فاهم انك انت بتعمل عادة سرية بتمشي مع بنات وهو بقى ينقزك دلوقتي. موضوع الافلام والمسلسلات دي بيأسر فيك الكليب
الناس دي بتبهدلني يا بابا. فمعلش دي زق معي زقة كده ساعدني بس. يعني يا ريت ما مش عايز اشوف الايه الحاجات دي في البيت علشان انا بتعب وبتاع. انت كده حطيته هو
ان هو بابا دلوقتي. ويا رب يبني بس انت كان ممكن تقولها له بطريقة تانية يا بابا اللي انت بتشوفه ده حرام وانت غلط وانت لازم تبقى كويس صح لكن انت حولتها ان هو اللي هو اللي بيربيك. هو اللي بيساعدك. انت كده كده مش محتاجه في حاجة. انت ما كنتش هتفرج كده كده. لكن انت بتقول له ساعدني صل الفجر. طب طفوا التليفزيون عشان
تربوني خليته هو اللي ايه؟ هو اللي حاسس ان ايه معه يعني هو اللي بيهندل يعني بيتقل ازاي؟ هو اللي بيدير الايه؟ الموضوع دوت. تمام مش انت اللي ليه اللي عامل عليه
ممكن مش لازم تتكلم في ساعة المنكر بالزبط ممكن تحضر له يعني انت عارف ان هم بيعملوا كزا غلط ممكن تقعد تدردش معهم وتحكي قصة عن ناس كانوا بيعملوا حاجة غلط
سوء خاتمة وحسن خاتمة من غير ما تقول لهم انتم ايه يا عم بتعملوا حاجة غلط ولا بتاع هم فهموا الرسالة بكل ادب ما بال اقوام يفعلون ايه؟ كزا وكزا تمام
اه ممكن تخش عليه دخلة تانية مسلا السجاير تكلمه عن صحته تكلمه بابا يعني نفسي تبقى انا بحبك وانت قدوتي في الحياة يعني بردو دخلت ممكن تبقى دخلة مختلفة ارفق
شوية من ان انت تحسسه ان بابا انت بتعمل جريمة. هو مش غلط انك تقول له انت بتعمل حاجة حرام عادي يعني. بس انت بتراعي النفسية برضو شوية. هو الهدف المطلوب ان هو يبطل كزا مسلا
فالدخلة بتفرق شوية. فعايز تبقى عندك نباهة. نباهة في الموضوع دوت. ابو هريرة رضي الله عنه وارضاه كان ارفق الناس بامه. امه كانت مشركة فقال كنت ادعوها الى الاسلام فتأبى علي
قال فدعوتها يوما الى الاسلام فاسمعتني في رسول الله ما اكره. تخيل بقى! صعب اوي يعني امه خلاص سبت النبي عليه الصلاة والسلام. هيعمل ايه في ابو هريرة؟ ما عملش اي حاجة خالص خالص. ولم يتجاوز حدود الادب
لم يكلمها كلمة زائدة سابها خالص سابها جدا لو انت بقى عملوا معك كده ممكن تعمل مشكلة كبيرة في البيت مش كده؟ سابها وراح الى النبي عليه الصلاة والسلام يبكي يبكي يقول يا
اني ادعو امي وهي تأبى علي. ولقد دعوتها اليوم فقالت فيك كلاما اكرهه. يا رسول الله ادعو الله لامي ان يهديها. ادعو الله لامي ان فدعا النبي عليه الصلاة والسلام لام ابي هريرة قال اللهم اهد ام ابي هريرة. عاد ابو هريرة للبيت افترق الباب
فقالت امه بكل هدوء. خد بالك راجع البيت بيخبط على البيت. واضح ان هو ما خسرش امه خالص ولا قال لها كلمة تزعلها. والا ما كتش دخلته. خبط على الباب وداخل عادي بعد ما عملت كده في
النبي عليه الصلاة والسلام تخيل! فقالت على رسلك يا ابا هريرة يعني خليك مكانك. قال فسمعت صوت ماء. وسمعتها كأنها تغتسل ثم خرجت الي فتحت الباب قالت اشهد ان لا اله الا الله وان محمدا رسول الله. سبحان الله
فذهب ابو هريرة فرحان للنبي عليه الصلاة والسلام بيقول لامي اسلمت امي اسلمت ادعو الله لي ان يحببني وامي الى الناس. فقال اللهم حبب ابا هريرة وامه الى الناس. قال ابو هريرة والله لا يسمع بي احد ولا يسمع بامي الا احبنا. ما تجد احد في الدنيا الا وهو يحب ايه؟ ابا هريرة
رضي الله عنه وارضاه. بعد الاسلام بقى كان بيعمل ايه؟ كان بقى بيطلع الالتزام كله في الام ديت. فكان بعد كده بيمر عليها والاول كان بيخبط الباب بس بعد كده كان يمر علي يقول السلام عليك يا امي. ورحمة الله وبركاته. فتقول عليك السلام يا بني ورحمة الله وبركاته
يقول رحمك الله يا امي كما ربيتيني صغيرا. وتقول رحمك الله يا بني كما بررتني كبيرا. ايه الجو ده؟ ده بيت ده ام دي امي بتتعامل معها عادي ولا انت طبعا كل واحد متخيل ماما دلوقتي ايه ماما ايه دي ماما صعبة قوي يعني ما ينفعش تتعامل معها اصلا ليه
ليه؟ ممكن يعني تتعامل كده. مش لازم بنفس الالفاز يعني نتعامل بعبارات مسام مناسبة سهلة. الام تتقبلها جميلة ابو هريرة لما كبرت امه كانت كفيفة كان يحملها على ظهره. ويوديها اي مشوار يشيلها على ضهره ويلف بها عايزة تروحي فيها اصرف ما يروحش شايلها وموديها. شايلها وجايبها
قالوا ابو هريرة لم يحج حتى ماتت امه. ما راحش يحج علشان امه عايشة ان هو ما يقدرش يروح يحج ويسيبها. مين لها؟ ما لقاش غيره. فترك الحج شف الحج عبادة عظيمة ازاي. لكن هو يرى ان بره بامه اعظم
من زلك ان ما لهاش حد تاني. هيعوقها لو راح. فاخر الحج حتى ماتت. امه رضي الله عنه وارضاه كذلك كان عثمان وكان حارث بن النعمان. عائشة رضي الله عنها تصف عثمان وحارثة ابن النعمان بانهما ابر الصحابة بامهم
قالت كان رجلان من اصحاب النبي عليه الصلاة والسلام ابر من كان في هذه الامة بامهما. عثمان بن عفان وحارثة ابن النعمان قالت عائشة قلت للرسول عليه الصلاة والسلام يوما يا رسول الله لقد نمت البارحة ورأيت اني في الجنة ثم سمعت صوت قارئ يقرأ
فقلت من هذا الصوت الجميل؟ فقيل لي هذا حارث بن النعمان. فقال النبي عليه الصلاة والسلام كذلك البر كذلك البر. يعني هو في المكانة دي بسبب بر يعني حارثة من النعمان بامه رضي الله عنهم وارضاهم
الصحابة فاهمين الدين صح. احنا عندنا خلل في فهم الدين. لزلك عايزك انك انت تبقى رفيق رفيق. وانك انت تبقى معلم جيد لاهلك في البيت. المشكلة التالتة انك انت بتكون انت السبب فيها برضو ان اصلا اهلك مش شايفين ان انت ملتزم
يعني انت عملت شوية شكليات بتصلي في المسجد دقنك ولا ما عملتش عارف عملت ايه بس هم مش شايفين حاجة اتغيرت سلوكك هو هو كلامك هو هو. آآ تعاملك مع اخواتك هو هو. تعاملك معهم هو هو. هو مش شايف ان انت التزمت اصلا
هو بيحارب الصورة الغريبة اللي انت فيها ديت هو في الحقيقة لو عمل كده يبقى عنده حق ان هو شايف ان انت في غلط اصلا. مين قال ان انت ملتزم؟ ده انت فتنة للناس. هو مش عايزك تبقى كده. ولو انت كنت التزمت فعلا التزام شامل كامل. كان ممكن كان
ان قبل كده شاف فيك فعلا انك انت التزمت بجد نصيحة تانية اهلك خد بالك دي نفسية قليلة بس كلنا مرينا بتجارب وعارفين يعني ايه نفسية الاهل بيفكروا ازاي؟ الاخ بيلتزم قرآن صلاة مش عارف ايه فهو في
فاكر ان هو مفترض يفرحوا به في البيت بقى اما يعمل كده. لأ هو مش هيفرحوا بك. لان هم الحاجات دي كلها مش بتلمسهم فاهمني الاهل مش هياخدوا بالهم الا من حاجة اللي بتلمسهم هم
هو ده الالتزام عندهم صل زي ما انت عايز صوم ما انت عايز. بس هو لو ما شفش فيه منفعة من الالتزام ده عادت عليه هو مش هيقيد الالتزام دوت. لزلك
من اخطاء ان انت مش بتركز على منافع تعود على الوالدين مباشرة. يلمسوها بسرعة بسرعة اول ما تلتزم عايزك اول ما تلتزم اكتر اتنين يحسوا ابوك وامك فعلا يحسوا ان انت التزمت بجد. ان هم شايفين حاجات غريبة اتغيرت فيك ناحيتهم هم
مش اول ما تلتزم تركز على الحاجات اللي مش بيشوفوها. ورد قرآن الصلاة المسجد الاخوة الدروس. هم كل ده قاعدين في البيت ما بيشوفوش. هم بيشوفوك راجع زي ما انت
ما فيش حاجة متغيرة فيك فانت انت شايف نفسك ملتزم وهم شايفينك ما فيش حاجة جديدة ما فيش حاجة عدت علينا يعني ايه؟ يعني انت عايز تكسبهم بسرعة اول حاجة في التزامك المصلحة اللي هتعود عليهم. تركز فيها. بمعنى لازم انك انت
شوف كل حاجة كانوا بيكرهوها فيك قبل الالتزام تغيرها. كنت بتسهر مع اصحابك بطل تسهر مع اصحابك حتى لو ملتزمين. كنت آآ مسلا ما بتساعدش في البيت ساعد في البيت. كنت ما بتنزلش تشتري حاجة لمامتك هي اللي بتجيب كل حاجة. ابوك هو اللي بينزل انزل انت. قل لهم انا بعد كده من النهاردة انا نويت انزل اشتري لكم حاجات وبتاع. يعني
انا شايف ان ده انا بحبك يا ماما وبتاع وخلاص. بس هتحششني ان انت هي حصلت حسنات عشان هم بيزعلوا من الموضوع دوت. يعني حسيت ان انت بتعمل كده عشان بتحبها. مش هتعمل كده عشان اخد حسنات
سنات وخلاص سفلقة كده لأ انا بحبك يا ماما خلاص هو لازم تقول لها عشان انا باخد حسنات منك يعني. فهتحس ان انت ما بتعملش بالنسبة لها انت ما بتعملش لله يعني. انت
اعمل كده عشان تاخد حسنات لكن انت ما بتحبنيش برضو. هو بيتضايقوا قوي من الموضوع دوت. فهتبتدي انك انت تبين لها الحتة ديت. آآ والدك ما كنش يحب انك انت آآ
تنام في الصالون ما تنمش في الصالون. آآ مكان تحبك تنام بدري. نام بدري. آآ ما كنش يحبك انك انت تهمل في نفسك. ابتدي ايه؟ هندم في نفسك شوية الحاجات اللي هم كانوا بيتضايقوا منها كلها. حتى لو حلال يعني حتى لو بتعمل حاجة صح بس هم كانوا بيتضايقوا منها كل الحاجات دي اول حاجة تغيرها
نبتدي ايه ايه ده الواد الجنة ولا ايه انا راجعة بدري انا النهاردة قلت له آآ قم قام يعني ايه قلت له نام نام الواد ده اتهبل ولا ايه؟ ايه يا حاج شف ابنك ما له
لا يا حاجة ده دي اسار الدقن اصلا لك معلش. حلوة اوي يا حج خليك دقنه كده يا حاج الله يكرمك. طالما الموضوع كده حلو كده خليه بس المشاكل يا عم الحاج خليه. سبه بلاش تضايقه يا حاجة. ابوس ايدك ده احنا ما صدقنا بقى كويس. انا عايزهم يقولوا كده. يبقى هم مش طايقين التزامك
بس يعدوها. علشان في مصالح كتير قوي حصلت. يا سلام بقى لو الموضوع بقى قلب بتقبيل يد تبوس دماغ ابوك تبوس ايد امك تبوس رجلها يا سلام بقى لو شوية هدايا بقى كده تجيب هدايا لوالدك محفزة قلم ساعة لو انت غني شوية موبايل تجيب لوالدتك بوكيه ورد كل واحد بقى ايه
والعيلة بقى دكر بط الليل يمشي معها يعني كل واحد وماما بقى بتاعته بقى انت كل واحد ادرى ماما بتحب ايه. المهم تجيب لها اللية بتحب وخلاص. مش مهم بقى ايه هو ده يعني. واديها بقى كل اسبوع هدية كده. وكل ده انت بتمهد اصل لحيتك لسه بتطلع براحة ومش واخدين بالهم لغاية دلوقتي على فكرة. هيتفاجأوا
وقريب ان في مشكلة كبيرة هتحصل. هيبتدي يتخانقوا مش هيعرفوا ليه لان انت سبقت من ساعة ما خدت قرار مسلا ان انا التزم اول حاجة بدأت بها الايه المعاملة معهم. فعلى ما بان عليك
انت سبتهم خلاص هيقول لك بطل التزام هقولها بطل كله. تاخدوها زي ما هي كده ولا ها؟ ارجع يا حكشة القديم. لأ بلاش حكشة الله يكرمك. خليك زي بس انت المشكلة بدأت بالشكل قبل الايه؟ قبل التطبيق. تبدأ بالتطبيق الاول وبعد كده الشكليات ديت. او يعني اقصد هو كله دين يعني لكن المهم انك انت
عامل حسابك للمويوم دوت. فانت زنقتهم. هم فجأة تلاقوك طلب علم والتزام وماشي مع ناس مش عارف ايه. الله الله الله ما انت ايه اللي حصل لك؟ يبتدوا يترددوا هيقدر يحاربك مش هيقدر. ما هو شاف في مصالح كتير جدا. خدم الالتزام دوت. هدايا وبتاع. ما هي دي المشكلة يا اخواننا. هو الاخ اول ما التزم اول حاجة فالح فيها
ماما على فكرة بقى عيد الام طلع بدعة. يلا. وعلى فكرة مش هجيب لك هدية السنة دي عشان حرام. يلا. متوقع ايه من ماما يعني؟ بتحب الدين تحب الالتزام هتكرهك انت والالتزام والشيوخ والشيخ اللي قال لك والمسجد وتحاربك طبعا. لكن انت لو سبقت من دلوقتي يعني احنا دلوقتي بس خلاص زنقت انت. من من قبل من اول السنة
في شهر واحد قاعد انت تجيب كل اسبوعين هدية. جيت في شهر تلاتة عديته كله حتى. عادي مش هزعل منك خالص. ولا هتقول لها بدعة ولا هي اصلا اليوم هيعدي عندها مش هتحس باي مشكلة. ان هي مش حاسة ان هي اصلا محرومة من حاجة عشان تفتقدها في اليوم دوت. فالملتزم مش
هو اللي بيقول لماما عيد الام بدعة. الملتزم هو اللي بيجيب هدية لماما. كل شهر على الاقل مرة او مرتين واضح يا اخواني الكلام دوت؟ هم بيكرهونا ليه؟ بسبب كده. انت ما فيش حاجة عندك غير حرام؟ يعني الدين ما فيهوش حلال؟ هو ما فيش غير
غلط ما فيش حاجة صح بيأمرك بها الدين؟ دي مشكلة تانية. مش كده؟ طب انا لو ركزت بقى على الجو دوت هيجوا مش هيقدروا يتكلموا معك. خلاص يا ابني التزم على
يا سلام بقى لو تفوقت في الدراسة كده انت جبت الايه القاضية معهم. تمام؟ تعال ناخده حتة كده من السلف. لما ازاي فهموا الدين صح يعني ازاي فهمه؟ الدين صح. ازاي كانوا بيتعاملوا مع اهلهم؟ قال
ابن عون نبئت ان رجلا دخل على محمد وهو عند امه. محمد ابن سيرين. فمحمد سيرين يعني معروف عن الناس ان هو جامد يعني. فقالوا ما شأن محمد اشتكي شيان شافوه عندهم شافوه قاعد مع امه. فبصوا له لقوه شكله عيان كده. قالوا ما له فيه ايه؟ قالوا لا. هو بخير ولكنه يكون هكذا عندما يجلس
امي تحس ان هو قاعد مع ملك تحس ان هو قاعد ايه خايف راجل سبحان الله! ففي في ام بتخاف من ابنها. بعد ما التزم عشان هو جامد بيرد علي جامد وهي ما عندهاش علم. تقول لك يا ابني انا جاهلة ما اعرفش اقول لك ايه. وقاعد هو يديها بقى. طلع بها كل الدروس فيها. واحدة واحدة
امك بتخاف منك خلاص ليه ابن سيرين كان بيقعد قدام امه بتخاف منه. آآ هو بيخاف منها. تمام كان علي ابن الحسين اللي بيسمى زين العابدين علي ابن الحسين ابن علي ابن ابي طالب. كان كثير البر بامه
المهم هو كثير بر. فالناس شافوا عليه حاجة غريبة كده. قالوا له احنا بنشوفك ولما بتيجي تأكل قعدت مع امك ما بتاكلش معها. اشمعنا دي ما بتعملهاش؟ انت كويس معها في كل حاجة. ليه ما بتقعد
تقعد معي بس ما بتاكلش. استناها تخلص وبعد كده انت ايه تاكل. فقال اخاف ان تسبق يدي الى ما سبقت اليه عينها فاكون قد عقلت حققتها. يعني انا امد ايدي اخد حاجة وهي قبل ما اخدها كانت عينيها عليها. بس هي لسه ما مدتش ايديها. فانا خايف اكون زعلت مني لو انا كلتها. طب انت ما خدتش بالك. وانا بقول انا
انا خايف خليها تخلص كل اللي بتحبه وبعد كده هناكل الايه؟ الباقي. انت ايه اخبارك؟ تعال كل دراعي يا ابني هو ده اللي ناقص ماما مش قادر جعان خد جعان خد ماما لازم تتغدي النهاردة
هات يا ماما. باقول لك ايه الورك ده شكله زيادة. هات يا ماما. يا ابني خد دراعي كله يا ابني. عارف انت الجو ده ؟ هو ده اللي بيحصل. يعني يعني في ادب عزيم
اذا مع الوالدين. كان ابو حنيفة يغسل رأس امه ويقبلها عمر ابن زر لما مات ابنه قالوا كيف كان بره بك؟ قال ما مشى معي نهارا قط الا كان خلفي. ادب وما مشى معي ليلا قط الا كان
امامي احميني ولا رقى على سطح انا تحتم ابدا. انا عمري ما طالعة في دور انا في الدور اللي تحتيه من الادب مع الايه؟ مع الاب. شف التعامل يا اخوانا الناس فاهمة الدين ازاي. كان طلق ابن حبيب
يقبل رأس امه وكان لا يمشي فوق ظهر بيت هي تحته اجلالا لها. اجلالا لها وكان ابن الحسن التميمي في يوم من الايام خرج عقرب في البيت جري وراه وامه موجودة في البيت جري وراه. فالعقرب دخل في جحر
هيعمل ايه؟ اموته ازاي؟ مش عارف يموتوا ازاي؟ هو شايفه في الجحر بس مش عارف يجيبه بحاجة. فراح مدخل ايده وجابه بايده. فلدغه العقرب بس هو موته بقى قالوا لما فعلت في نفسك هذا؟ قال خشيت ان يخرج العقرب فيلدغ امي. ما لازم اموته. ما هو ممكن يقول لك دخل الجحر سبه خلاص. فدخل ايده وجابه
جه جابه بايده واتلدغ من عقرب قال بس امي ايه تسلم وما يحصلهاش حاجة تعال يا محمد في فرف المطبخ يا ماما ده فار يعني. ربنا يقويك. محمد تعال انت بتخاف من الفار؟ لا طبعا يا ماما
خاف من اشتغل ايه بس؟ على فكرة الفار ما بيخوفش يعني. طب تعال معلش عندي ظروف كده كان محمدا المنكدر يضع خده على الارض امام امه ويقول يا امي ضعي قدمك على خدي. كده من غير حاجة خالص. هو كده
ده العادي بتاعه يروح يحط دماغه على الارض يقول لها حطي رجلك فوق دماغي عشان اه تعرفي قيمتك عندي ناس فهمت الدين. ناس فهمت الدين صح سبحان الله وكان رجل في
موسم الحج حمل امه على ظهره وطاف بها. فلقي ابن عمر وقال يا ابن عمر اتراني جزيتها؟ قال لا والله. ولا بزفرة واحدة. من زفراتها وكان رجل يحمل امه في كل موطن. حتى كان في الخلاء يحملها
وكان يغض بصره عنها. فذهب حكى يعني لعمر رضي الله عنه هذا الامر هل اديت حقها؟ قال لا قال لقد حملتها على ظهري. وحبست نفسي عليها قال انت تصنع ذلك؟ هي كانت تصنع بك ذلك
وهي تتمنى بقاؤك. واما انت فتصنع ذلك وتتمنى فراقها. تقول امتى استريح من حج الست التقيلة دي في نفسك حتى. لكن هي يوم ما كانت بتشيلك وكنت انت بتعملها وبتسويها وبتبهدل الدنيا. كانت بتفرح بك وتتمنى انك تعيش وتكبر. هيهات
هيهات لن تصل الى بر الام ابدا من الخلل ايضا انك انت يبقى زي ما قلنا ان انت اصلا مش عامل ان البر ده عبادة وتبتدي توازن بين العبادات. يعني لما يتعارض البر مع عبادة تانية انت اصلا مش معتبر البر ده في الميزان دايما بتقدم العبادات الايه؟ التانية
دي مشكلة يعني مسلا واحد التزم الاخوة لابسين قفاطين ولابسين طاقيات وبتاع راح عمل زيهم. فقال اهله في البيت لقوه متغير كده مرة مش مسلا مش بيحبوا اللبس دوت مسلا. قالوا له يا عم التزم زي ما انت عايز بس بقى بلاش تلبس القفطان. مش عايزينك تلبس الطية ديت. بس دي كانت
راح هو زارجن ولازم بقى البس الايه لازم البس القفطان ولازم هالبس الطاقية خلاص طب تعالى بقى طب ليه هو الموضوع اصلا ما كان كان في يعني كان امر مستحب. كان ممكن تسيبه. وتكسب الوالدين
يعني في احيانا خلل كده يعني في الموازنات ديت. يبقى مسلا هم يتكلموا معك في المستحب وهتكسب به التزامك كله. خلاص سيب المستحب وعلى فكرة انت هتسيبه دايما لأ هتسيبه مؤقتا لغاية ما يتعودوا عليك ويتعودوا على التزامك وبعد كده هتلبس اللي انت عايزه وهتروح اللي انت عايزه. قالوا لك ما صلي في المسجد ماشي. بس ما
بس تصلي وتيجي على طول. لا اصلي السنن في المسجد. ما تصليها في البيت اه لا ده في كلمة بعد الصلاة لازم اسمعها. يا عم مش لازم تسمعها روح البيت اكسبهم وقلت لك دي فترة ايه؟ مؤقتة بس نعدي المرحلة الصعبة دي. يعني مش لازم من اول يوم كل حاجة عايزها
يا تخسر كله يا تكسب كله لا. يعني هتوازن شوية. هتركز في الواجبات بس ان انا مش هينفع افاصل معهم في الواجبات. بس اي حاجة مستحبة ممكن ايه؟ اتساهل فيها عشان نعدي المرحلة دي بس
تمام؟ ففيه موازنات. زلك السلف كانوا فاهمين القضية التعبد دي ان يعني بر الاب والام شيء مقدم على الامور المستحبة قال محمد بن المنكدر بات اخي عمر يصلي بالليل. وبت اغسل قدم امي
فوالله ما احب ان ليلتي بليلته يعني لو قالوا لي راجعة لنا الزمان قالوا لي تصلي انت مكانه طول الليل وهو يغسل رجل امك يقول لا والله ابدا اقعد انا طول الليل اغسل رجل امي ومش مهم اصلي خالص. واليوم ده ما صلاش قيام ليل اصلا. بيقول بت اغسل رجل امي. قعد طول اليوم مع مع والدته قاعد يصليها
ضحكها ويكلمها ويغسل رجليها بس. قضى اليوم في كده. ايه رأيك يوم بدل ما ما انت راجع البيت كل شوية اقفل عليك اوضتك وقاعد تزاكر افتح عادي واقعد مع والدتك واقعد هزر
اضحك واتكلم واحكي حكاوي. قضي الليل كله معها يوم كده يا اخي هيحصل ايه يعني ليه دايما تخليهم ياخدوا الصورة كده على طول اول ما تيجي ترفع نفسك الباب ما دي حاجات كده. اي حاجة بصوا يا اخوانا احنا في اول التزامنا لازم نضيق دائرة الصدامات قدر ما نستطيع. انت في حاجات كتير هم دلوقتي اتفاجئوا بها انك بتعملها جديدة
فانا عايز اقلل الاصطدامات هم كده كده في حاجات هيكلموني فيها. فلو فيه حاجة ممكن اؤجلها نأجلها ممكن اسمع كلامهم فيه؟ اسمع كلامهم فيه عشان نعدي مش كل حاجة اصطدم معهم فيها. لكن حاجة حرام مش هعملها. حاجة واجب هعملها خلاص. خلاص خلينا في دي. لو في امور مستحبة يمكن التفاهم فيها يبقى نتفاهم فيها علشان
الامور تعدي. قال الحسن لا يعدل بر الوالدين لا حج ولا جهاد ولا صدقة نشوف بقى الكلام مثلا الامام ابن عساكر محدث الشام سئل يوما مرة اتأخر كان له درس اتأخر عليه
درس وهو محدث الشام. وكان في بلد تانية اتأخر جدا. قالوا لما اتأخرت؟ قال لم تأزن لي امي في الخروج. قال لها عايز اروح درس في بلد تانية ومحدس الشام. قالت له لأ خليك معي شوية. اقعد شوية معي. ليه؟ اقعد كده وخلاص. اقعد
اعمل ايه؟ انت بقى لو قريت تروح ده درس ما ينفعش. الاخوة الشيخ بتاع ماما بقول لك ايه مع نفسك وانزل. طب ليه؟ قلت لها داعية عليك معلش الدرس اتأجل يتسجل. اسمعوا على النت اتصرف. احضروا بعدين. خلي واحد ييجي يشرحه لك في البيت
ما ينفعش انك انت تصطدم في حاجات ممكن التفاهم فيها حيوا بن شريح ده بقى اصعب كان قاعد ده من ائمة المسلمين وكان قاعد في الدرس بتاعه فعلا. الدرس بتاعه وناس قاعدين اضعاف اضعافكم. فامه نادت عليه قالت يا حيوا قال نعم يا امي
هو في الدرس هو كان بيته جنب مسجد لازق في البيت. فهي بتنادي عليه سامعها يعني. قالت يا حيوا قال نعم يا امي. قالت قم واطعم الدجاج قال حاضر فهم اؤكل الايه؟ الفراخ واقول لهم استنوني شرائك الفراخ واجي. راح اكل فراخ ورجع الدرس. ايه رأيك؟ امام كبير جدا من المسلمين
امام كبير ابن حيوى ابن شريح قالت امه اكل فراخ قال لها حاضر وقام اكل فراخ. عاديس ما فيش حاجة يعني في موضوع الام والناس قعدوا له واستنوه. وادينا بنتعلم منه لغاية النهاردة لو ما كانش قام كان حصلت له مشكلة
ابو حنيفة بقى العجيب بقى. ابو حنيفة امه كانت لما تحب تسأل في مسألة فقهية كانت تسأل عمر ابن زر. تحب تسأل عمر الذر طب انا طب انا اسأليني انا. لأ. ما اسألكش انت. هو دايما الام بتشوف ابنها ايه؟ ما بتشوفش ابنها. يعني الناس كلها بتشوفك شيخ ماما تشوفك ايه آآ كوتي. يعني فاهم انت ايه كتكوت دايما انت
بتاعها فمهما كنت شيخ ما رحت جيت بقى بقيت العالمة الداعية العلامة الفهامة انت كتومته في الاخر عند ماما. يعني ايه بس مش قصدي ابو حنيفة طبعا يعني. انا اقصد يعني هي هي كانت ايه يقول لها طب اسأليني انا لأ هي عايزة تسأل عمر ابن زار تمام وهو
ابو حنيفة اعلن من عمر ابن زار والناس كلها عارفين كده. وعمرو نزار نفسه بيسأل ابو حنيفة. فهي تقول له عايز اسأل في مسألة. يقول لها تحت امرك. تقول له
قال لها حاضر. يروح جايب الحمار بتاعه ومركبها عليه ويفضل يسوق الحمار قدام الناس كلها ابو حنيفة سايق حمار وركب امه عليه. يقول له اين ابو حنيفة؟ قال الى مجلس عمر ابن زار. لماذا
قال امي تريد ان تسأله سؤالا طب اسألك انت والله قدر ربنا بقى نعمل ايه؟ رأي يروح بها وهو فرحان جدا ويروح ييجي عند عمار المزار يقول له يا سيدي امي تريد ان تسألك سؤال وتسأله وهو الراجل هيتجنن
طب ابو حنيفة عندك في البيت ما تسأليه لا هي عايزة تروح فكان يعني شف الادب بتاعهم اخلاقهم مع الامهات احد السلف كلم امه فعلى صوته فاعتق رقبتين عشان علا صوته بس. الاخوة تطلع قدام سنة بالله عليكم عشان الدنيا زحمة. ازا قيل لكم تفسحوا في المجالس فافسحوا يفسح الله
سئل رجل سأل رجل ابن عباس قال اني نذرت ان اغزو الروم وان ابواي يمنعان غزو مستحب يعني او او فرض كفاية لو ناس راحوا خلاص يكفوا الباقيين اللي قاعدين
فقال اطع ابويك فان الروم ستجد من يغزوها غيرك. يعني الروم مش هتقف عليك خليك انت مع والديك هم ما لهمش غيرك. والروم ربنا ايه؟ هيرسل لهم من يغزوهم. تمام؟ اويس القرنية لما النبي عليه الصلاة والسلام قال اويس القرني
خير التابعين صح ليه ما جاش قابل النبي عليه الصلاة والسلام؟ قالوا لانه كان بارا بامه. كانت امه ما تقدرش تيجي. ففضل معه. فوت صحبة النبي عليه الصلاة والسلام عشان خاطر ايه؟ عشان خاطر يقعد مع امه. هو عارف مكان النبي وممكن يجي له. ما قدرش يجي له لغاية ما مات. عشان امه ما كانتش تقدر تيجي معه. ففضل مع امه لغاية ما مات النبي عليه الصلاة والسلام
وحرم اويس لكن لم يحرم والله انما فاز ببر الايه؟ فاز ببر الام من الحاجات برضو انك انت تنعزل عنهم يعني انت مسلا في مع الوالدين انت مسلا بتتجنبهم في الحياة الحرام مسلا بتتفرج على التلفزيون تحاول انت ايه تقعد في الاوضة اه بيغتاب
وبتحاول ان انت تطلع البلكونة لكن المشكلة ان بعد كده بتبقى الحالة دي عامة. يعني ماشي كويس اللي انت بتعمله. وبعد كده في حالة عامة تطلع البيت تقفل على نفسك وخلاص. حتى لو ما بيعملوش حاجة غلط
طب ليه؟ يعني انت كده كده هتبعد عنهم في حتت فما تخليهمش يحسوا ان انت كارههم هم نفسيهم. يعني اي مساحة ممكن تخالطهم فيها خالطهم. وليه انت ما تبقاش انت صاحب
مبادرة يعني ليه انت رد فعل؟ ما تقول لهم طب تعالوا يا جماعة افسحكم النهاردة. خدهم في حتة حلال كويسة وكلوا واشربوا وارجعوا واتبسطوا. اقعد انت قل لهم النهاردة عايز عايز اكلمكم في موضوع اقعدوا
حكي وضحكهم واعمل مش عارف ايه. خدت انت زمام المبادرة بدل ما انت مجرد رد فعل وقاعد منكمش في البيت مش عايز تكلم حد وخايف كل حاجة هتبقى حرام وخايف كل حاجة طب ليه فلو في اي
في مساحة من التعامل المباح. اتعامل على طول لان انت كده كده هتحاول تبعد عنهم في الحتة ليه؟ الحتة الغلط او الحرام ديت فوسع الدائرة المشتركة فيما لا يحرم. كذلك ابتسم في وجوههم
يخش البيت عبد انكماش. في ايه؟ زعلان. بيضحك مع الاخوة كلهم ويضحك مع الناس كلها. ييجي البيت قافل كده على طول تبصمك في وجه اخيك صدقة فكيف بتبسمك في وجه ابيك
لا تنكر باليد مهما كان. هذه قاعدة جليلة في قواعد الامر. ان الامر بالمعروف والنهي عن المنكر قال النبي صلى الله عليه وسلم من رأى منكم منكر فلغيره بايه؟ بيده
هذا مع كل احد الا الا الوالدين. الوالدين تنكر باللسان بس اعلى من كده لأ لعظم حق الوالدين. يعني ما ينفعش باباك بيشرب سجاير يروح واخد منه السيجارة. ما ينفعش. اخرك هتقول له يا بابا الغلط اللي بتعمله ده مسلا. حرام اي حاجة
انت خدها منه لأ. تاخد العلبة تخبيها لأ ما ينفعش وهم بيتفرجوا على التليفزيون تروح قالب القناة. هتنصحهم خلاص. اقصى حاجة انك انت هتنصح باللسان. اما الانكار باليد مع الوالدين ما ينفعش
مع اي حد لكن لعظم حق الوالدين ما ينفعش ان الولد يتجرأ على الوالدين بالايه؟ باليد من الحياة انك انت تخليهم يكرهوا التزامك مسلا. انك انت مسلا هم حاجة بيتضايقوا منها
فتقعد انت تنسبها للالتزام بمعنى ايه؟ انت مسلا تقول لهم كزا غلط. يقول لك ايه غلط من البيت عرف منين؟ الشيخ في المسجد قال لي. طب ما انت يعني انت بتقول لهم ايه؟ ما تودونيش تاني
المسجد الاخوة قالوا لي في المسجد قالوا لي اتعلمت كده في الدرس النهاردة. يعني هم كده كده متنرفزين من الحاجة اللي انت بتقولها فانسبها لنفسك. يعني قل قل قريتها على النت
واحد في المشروع قالها لي اي حاجة لكن ما تقعدش تنزل بعد كده تقول لهم انا رايح فين؟ رايح المسجد المسجد ها تعال يا حبيبي خليك جنبنا. واخد بالك؟ كده يعني. ابدأ بدعوة الاقرب منهم. دور في الاسرة على
الاب والام اخوك اختك. مين فيهم اقرب واحد للالتزام ممكن تدعوه؟ يبتدي يركز ايه؟ ركز عليه. ابتدي ابقوا اتنين في البيت. بعد كده تبقوا تلاتة. بعد كده تبقوا اربعة كده تلاقي البيت كله ايه؟ كله التزم وده ده اللي حاصل مع كتير من الاخوة ان هي بدأت بالصبر وعمل كل القواعد ديت التزم بها والبيت دلوقتي اغلبه ملتزم او محب جدا
التزام على اضعف الايه؟ التقديرات. طبعا من زلك انك انت تكسر جدا من الدعاء لهم. تكسر جدا من الدعاء لهم. قال الله تعالى ان اشكر لي ولوالديك. فقال ابن عباس كما ان الانسان يصلي خمس صلوات في اليوم والليلة يجب عليه ان يدعو لابيه وامه خمس مرات في اليوم والليلة. وصلى
رجل بجوار عروة بن الزبير بن العوام قال فسمعته في السجود يقول اللهم اغفر للزبير بن العوام اللهم اغفر لاسماء بنت ابي بكر. امه اسماء وابو الزبير. فديت حاجات ايه؟ مهمة. اخيرا
اه اسئلة سريعة جدا يكثر السؤال عنها هي مش مش دي الدين يعني لكن هي في مسألتين دايما بيبقى فيهم مشكلة. هو طبعا الالتزام اوسع من كده. لكن دايما السؤال بييجي على الشكل لان الشكل
اول حاجة باينة قوي احنا لو بدأنا مسلا اهو. واحدة لابس نقاب مسلا. فدايما السؤال بييجي في الحتة دي. دي اكبر صدمة بتحصل في البيت سواء كان النقاب او كانت اللحية دي
اكبر مشكلة بتحصل في البيت. مش قصدي بالكلام دوت ان دوت هو الدين او او ده جزء من الدين احد احد العبادات. لكن دي بيحصل فيها اكبر صدمة لان هي حاجة في الشكل
دي سابتة فيك على طول. فالناس بيحصل مشكلة معهم. فبيجي السؤال دايما واحدة عايزة تنتقب وتقول لك انا اهلي في البيت رافضين اعمل ايه هنجاوب الاجابة على محورين. الحاجة الاولانية
في وسيلة سابتة معنا على طول. وفي وسيلة حنقولها متدرجة هي الوسيلة الثابتة. الحاجة اللي هنعملها من الاول للاخر. اول حاجة الصدق مع الله. ان يكون اصلا الاخت اللي عايزة تلبس نقاب صادقة مع الله في هزا الطلب
ان في احيانا كتير بيبقى اللي بيتكلم اصلا مش صادق هو مش عايز. وزي ما يوم ما بيقول لك اهلي مانعني مش عارف ايه لكن هو من جوة هو اصلا مش مش ناوي اوي. لو صدق مع ربنا
انا ما شفتش حد صدق مع ربنا في حاجة الا ربنا يسرها له. حتى لو كل الارض بتحاول تمنعه بنجد ان ربنا سبحانه وتعالى يسرها له. يبقى الصدق الاول فيما تطلب. يعني اتهم نفسك الاول
خلص مشكلتك انت الاول. الصدق. نمرة اتنين التوكل على الله فقط. لا على كلامك ولا على دعوتك ولا على ابوك ولا على الاهل ولا على اي حد اعتمد على الله اعتمدي على الله فقط في طلب هذا الامر. الحاجة التالتة الدعاء ان تكثري من الدعاء جدا للابوين. ربنا يرقق قلبهم
ان هو ربنا يحببهم في الموضوع ده. ان يا رب يعني ما يرفضوش دعاء طويل جدا. الحاجة الرابعة ان تكثري من العمل الصالح لكي ربنا يكرمك من ديفدي. يعني تعملي اعمال صالحة كتير عشان ربنا يكافئك على دي في دي. دي مشكلة مش قادرة عليها. طب انا هاجي لها من ناحية تانية. هاعمل اعمال صالحة
عشان ربنا ييسر لي الامر المعلق الايه؟ اللي متكعبل دوت. فربنا يفرجه بسبب عبادتك اللي هي اللي عملتيها مقابل الموضوع دي الحاجة اللي هنعملها على طول. طيب ايه هي بقى الحاجة اللي هنتدرج فيها؟ اول حاجة هنفترض ان انت مش هتطلبي من اهلك النقاب. لا انت هتطلبي منهم حاجة زي ما كنت بتطلبي زمان
اتفسح. عايزة فلوس. عايزة آآ اجيب هدوم معينة. عايزة آآ اخرج مع اصحابي. لما كانوا بيرفضوا كنت بتعملي ايه؟ نفس الموضوع كان في الحاح صح؟ كان في كل واحدة لها طريقة مع ماما مع بابا. كل واحدة عارفة مدخلها يعني. اه بطريقة الدلال بالاقناع بالزكاء
اهلها مهارة في التعامل مع الاب والام عارفة مداخلهم ايه هدية؟ كلمة طيبة ممكن يحصل تمهيد بزكاء. نفس اللي كان واحد بيعمله او كان الواحدة بتعمله في طلب الشيء الصعب عارفة ان هي والدها مش هيرضى ان هي تخرج النهاردة. مش هيرضى ان هي تروح الفسحة ديت. مش هيرضى ان هي تجيب الهدوم ديت. كانت بتجيبها
ازاي كانت تعمل كده؟ نفس الاداء ده هو اللي هتعمليه في طلب الايه؟ النقاب. هتقول لي لا ما نفعش ان الموضوع ده نقاب والموضوع اصعب هنخش في موضوع تاني. يعني المهم ان ينبغي الحزر من حاجة معينة. ان لما الاخت تكلم الموضوع ده بلاش يعني برضو موضوع الايه؟ اصل آآ لازم اعمل كده وحرام ما
كده فايه بيتشد بالموضوع ده ليه؟ لان الوالدة مسلا مش منقبة مسلا. فلما هي بتقول لها لازم اعمل كده وحرام وواجب والكلام ده. وممكن هي الوالدة ايه بتعمل رد فعل عدائي؟ لأ طب مش هتلبسيه. فممكن نحاول نجيبها بطريقة تانية. طريقة تانية بحيس ان هم يقتنعوا. نجيبها بالاقناع. يعني مسلا ممكن الاخت تتعلل
بالمعاكسات مسلا. او قبل كده ان هي الاول تبدأ تحاول تقنعهم بطريقة تانية. يعني تجيب تحاول تقنع الوالد ازاي؟ مسلا تسأله عن واحدة قريبتهم منقبة. تقول ايه رأيك في فلانة
يقول لك والله ست محترمة وطيبة بس اسأليه كده وخلاص عدي يومين تلاتة. تاني تسأليه عن واحدة تانية منقبة في العائلة. والله ايه رأيك في فلانة؟ هتقول والله الست دي طيبة ما شفناش منها حاجة
احسن ناس بعد فترة تقول له تاخديه بقى تنزلي معه مسلا في الشارع وتقول له بابا عايز اشتري هدوم وتعال معي انا بحبك تيجي معي بحبك تنقلي لي هدومي وتخشوا المحل
وبعد كده تبتدي تنقي اللبس الواسع. او تنقي النقاب. قلت له يا بابا نفسي تشتري لي دوت. انا بحبك قوي. نفسي تشتري لي دوت. نفسي ابقى زي فلانة. ان انت قلت لي عليها
كويسة. انا فعلا بحبها وواخداها قدوة لي. نفسي ابقى زيها. نفسي انك تشجعني على كده. انا عايز الكلام يجي منه هو مش منك انت. لان هو لما طول ما بيجي منك بيبقى فيه دايما ايه استنفار كده يعني. لكن لو جه ان هو اقتنع بالموضوع دوت بيبتدي الموضوع يبقى سهل
فممكن يقول طب وماله خلاص ده انا اللي قايل لها بلساني فلانة دي كويسة وفلانة دي كويسة. هاجي اقول لها دلوقتي ايه طيب؟ فيتحرج ممكن الاب فممكن يتشجع يجيب الايه؟ يجيب اللبس دوت
فتخليها تيجي منه انت اللي جبت لي هدومي انت السبب اقعد في ان انا عملت كده. جزاك الله خيرا. او قبليها طبعا تكوني ممهدة بحالة بر كبيرة قوي. يعني هدايا بقى
في الفترة اللي قبل ما هتقولي لهم الايه الرغبة ديت هيبقى في هدايا وفي تقبيل ايدي وفي في حاجات كتير قوي تعمليها تمهدي للايه؟ للكلمة دي ان هي لما تتقال ما تتقابلش
بصدمة قوية. طيب موضوع برضو ما جابش نتيجة. هبتدي ان انا اخش في خطوة جديدة ان احنا نبتدي نتحجج بالمعاكسات. ان هي الاخت بتتعرض لمضايقات في الطريق وبتتعرض معاكسات وفي تحرشات والاولاد بيعاكسوني واللبس دوت مش عامل لي حماية من الشباب والشباب فاسد والجامعة فيها مشاكل. وانا ما فيش حل انا لي واحدة صاحبتي
النقابة هي الوحيدة اللي كويسة وما حدش بيكلمها فتبتدي تطلبي كده من باب انك انت عايزة تعفي نفسك وعايزة ما تتعرضيش مضايقات ممكن الوالد حمية تاخده فيوافق بسبب ان هو مش هرضى ان بنتي تتعرض
المعاكسات تمام فممكن يوفي الباب دوت. لا ما جابتش برضو نتيجة تبتدي تحاولي تجيبي قريب. حد من القرايب يكون متحمس للقضية ديت. يبتدي يحاول على الوالد يأسر على الوالدة يكون بيشجعك يكون معك. يحاول يأسر عليهم لغاية ما يوافقوا. لا ما جابش نتيجة برضو. هننتقل بقى لمرحلة لايه؟ مرحلة البكاء
ده السلاح الفتاك لاي بنت. هل بكاء عايز بقى البكاء اللي هو ايه بيقطع القلب بقى. ده فعلا بيعمل شغل يعني. الوالد بالزات طبعا ماما ولا كأنك لكن الوالد ممكن يتأسر يعني. البكاء اللي هو ايه اللي هو محن اوي يعني عارف انت؟ اه اللي هو بيقطع القلب ده. بكاء
بقى بكاء بقى وتقعدي في الاوضة وتقفلي على نفسك شوية وتعملي زعلانة وبتاع يعني ممكن الوالد يتأثر ويمكن يوافق علشان بس انت بدأت تحطمي نفسيا. برضو ما جابش نتيجة وما حدش عبرني. هنبتدي بقى نتعامل. التعامل هتبتدي تقل لي الخروج من البيت قدر المستطاع. تمام؟ بعد
ممكن وانت خارجة في حلين. الحل الاول ان انت تجيبي النقاب عادي او يعني حاجة غطاء للوجه. وتلبسيه برة البيت من غير ما يعرف. خلاص تجيبي قفاز تلبسيه وتلبسي نقاب
برة البيت واول ما ترجعي البيت بتقلعيه ولا من شاف ولا من دنيا. طب هم عرفوا واو حسوا هننتقل للمرحلة اللي بعد كده. ان احنا هنجيب نضارة نضارة شمس كبيرة
اويلي بتغطي تلت تربع الوش دي وهتتلبس صيف شتا شمس مش شمس شتا اي حاجة هي هتتلبس النضارة جوة برة النضارة الكبيرة ديت لبس ممكن تحتيها تلبسي الكمامة بحجة الايه؟ في حجة العدوى والكلام ده. خلاص ما حدش شايف منك اي حاجة يخبطوا دماغهم في الحيط. او تبقى في منديل حطاه
بواجهك اغلب الايه؟ اغلب الوقت. فلو نزل الوالد معك هتلبسي النضارة وتحطي بقى المنديل اغلب الوقت علشان او تلبسي الكمامة دي في حجة الايه؟ العدوى بعد كده آآ هتبتدي تقعدي كده فترة شوية
وبعد كده نبدأ من الاول تاني. تهدي شوية وبعد كده نبدأ تاني الالحاح والاقناع والدعاء والبر والكلام ده كله. لغاية ما بازن الله تعالى الامور هتتحل. هي مش هتيجي غير كده. عايزة جهاد. طب ليه ربنا يقدر علينا كده عشان تتمسكي بالنقاب ده جامد جدا بعد ما تلبسيه. تعرفي قيمته. ساعتها عمرك
ابدا. طبعا اهم حاجة ما تخليش بابا يسمع الدرس ده ابدا طولت عليكم النهاردة خلاص اخر حاجة طيب صاحبنا ابو لحية ده طيب هنعمل معه ايه؟ الغلبان ده اللي بيتطحن في البيت. ايه هو السؤال دايما برضه صاحبنا اللي عايز يربي لحيته دوت وفي البيت بيحاربه
اعمل ايه ؟ نفس الكلام بس انت امرك يعني ايه هنتك عليك شوية. لانك انت راجل. بمعنى كده انك انت اول حاجة انك انت هترفض. وتشوف هيحصل ايه. انا آآ تقول لي اصلك هتنفز. تقول لهم لأ انا ايه هربي لحيتي. يلا
هيبتدي ايه؟ الحرب. لو الحرب مجرد حرب كلامية او ضغط او جزب وشد او كده عادي استحمل وخلاص. يعني انت مش مضطر انك انت تعمل حاجة. ومش هيعرفوا يعملوا عادي ما تطيعهمش وسيبهم وهم يتخانقوا معك ويزعقوا لك ويعملوا بتاع ويجيبوا لك ناس ويحاولوا يقنعوك. طالما احنا في معركة كلامية
خلاص اسبت وخلاص هو شوية وقت بس زي ما قلنا كان المفروض تمهد للموضوع ده باعمال صالحة كتير معهم عشان يعدوها. لو انت اتأخرت يبقى لازم بالتوازي مع القرار ده انك انت
تكون محضر بر طويل اوي مع الوالدين عشان يوم ما تقول لهم القرار دوت يبقى الموضوع ايه اسهل شوية. تمام؟ هتستحمل بقى تستحمل الحرب الايه اللي هتحصل عليك دي شوية وتسبت شوية لغاية ما هم مع البر الشديد بتاعك خلال الفترة بتاعة التحمل دي هيبتدي يهدم ويبتدي يفوتوا الموضوع ده عشان هم شافوا
اتغيرت جدا من ساعة ما خدت الايه؟ القرار دوت. لو الموضوع بقى ايه؟ ممكن تلجأ للمفاوضات. تقول له طب اه بص سيبني اربي لحيتي واوعدك السنة دي امتياز لو ما جبتش امتياز هحلقها
دبست يا حلو. ضعت كده انت. طب اوعدك اوعدك ان انا ايه الحاجة الفلانية اللي انت ما بتحبهاش فيها دي هبطلها. بس دي اقساط ديت. ايه رأيك؟ اه ممكن ايه يحصل مفاوضات يعني
ما جاتش المفاوضات وبعد كده الموضوع اتطور بقى. قلب بطرد من البيت وهتضرب جامد وهيحصل مشكلة كبيرة. وفعلا بص لو تقدر تستحمل استحمل برضو. لا وصل مرحلة اكراه بقى انا مش قادر استحمل خالص. يبتدي يتفاوض على يعني التهزيب بس. تقول له طب بابا بص ايه هسويها بس. طبعا يعني ايه ما تجيبهاش يعني خالص
تحاول ان انت ايه توصل لحل وسط معهم ما لا يدرك كله لا يترك زله يعني. فتحاول انت توصل لمرحلة وسط. بعد كده برضو تبالغ في البر وشوية شوية تروح سايبها تاني
هم ايه؟ هيعدوها. مع ادمان الدعاء لهم والاستمرار في البر وتكرار المحاولات. وبازن الله تعالى الامور تعدي بسلام. سؤال تالت اه اه بتيجي تسلم مرة واحدة الاخ التزم مش هيسلم على قرايبه البنات دي مشكلة كبيرة صح؟ بس دي امرها سهلة بس ما حدش يقدر يجبرك عليها يعني خلاص
انت هتقول له مش هسلم خلاص هتعملوا ايه يعني؟ هتروحوا قايل لهم يا جماعة انا خلاص آآ تيجي تسلم تقول لك لا والله انا اسف ما بسلمش ليه؟ والله الرسول عليه الصلاة والسلام ما كنش بيصافحني سينفعش لازم
سلم دي عرفتك دي زي مامت زي بابا ما ليش دعوة. انا مش هاسلم. ما دي دي سهلة انا مش هيعرفوا يعملوا معك حاجة فيها. او احيانا بيعرفوا يعملوا يعني. كان عندنا اخ ايه
قرر ان هو ما يسلمش على على قرايبه خالص البنات يعني. اللي هم مش محارم يعني. فراح لقى مرات عمه في وشه. هي كبيرة بتسلم عليها قالت له قال لها لأ مش هسلم عليك الرسول عليه الصلاة والسلام نهى عن زلك. يا ابني سلم علي انا زي امك فراح حط ايديه ايديه ورا ضهره. فراحت حضنته وباسته
قالت له ولا ده انا زي امك. طبعا هو حط ايديه ورا ضهره. ما فيش مقاومة. راحت هوب. اديته واحدة كده فقرر يسلم يعني بعد كده. يعني ممكن تحصل مرة ان شاء الله وتبقى كويسة. انا قصدي ان الموضوع ده اللسعة دي هي مرة. بمعنى ايه؟ يوم ما هتبطل تسلم
هي مرة واحدة هيتحرجوا كلهم بعد كده هم نفسهم مش هيرموا نفسهم تاني معك. اول ما هتخش يقول لك ايه عم الشيخ دخل ما حدش يسلم يا بنات ها عشان ما تحاربوش نفسيكم
اخر حاجة الافراح والكلام دوت يقول لك تعال معنا الفرح مش تعال معنا الفرح. ارفض برضو. هيزعلوا وبتاع مش مهم. هيزعلوا طالما الفرح فيه منكرات كتير. لو الموضوع بقى نوصل لمرحلة بقى كبيرة قوي ممكن اخرك قوي يعني اه تقضي معهم اليوم في الاول كده قبل ما يخشوا القاعة. واه سلامات وطيبون والف مبروك. وساعة الجد تروح انت ايه
تروح بتبعد خالص. ولما يا جماعة تيجوا ماشيين يتصلوا بي هاجي معكم. يعني انا كلام فيه آآ رسايل كتير لكن حبيت الم الموضوع على قد ما اقدر. في بس واحد لكن عايز اقول يا اخواننا دي اساسيات اساسيات في التعامل مع الالتزام الوالدين مهمة جدا القضية ديت انا عايز انا بقول لك النهاردة عشان
انت تكسب علشان انت التزامك يفضل بدل جهل في التعامل مع الوالدين في اول الالتزام يؤدي الى اصطدامات انت اللي بتخسر في النهاية هو مش هيخسروا حاجة وممكن انت تأذيهم بنفسهم ان انت توقعهم في غلط هم ما كانوش عائزين يقعوا فيه
لكن بسبب تعاملك السيء انت اللي ركبتهم ليه؟ ركبتهم الغلط دوت. فلابد ان احنا يا اخوانا نحسن التعامل مع الوالدين كشيء اساسي. لا يسمى الملتزم ملتزم حتى يكون بارا بوالديه بالطريقة اللي احنا ايه اتكلمنا عنها. نسأل الله ان يتقبل منا ومنكم صالح الاعمال. اقول قولي هزا واستغفر الله